RS 90 «Odd Fellow II»

RS 90 «Odd Fellow II» var en redningsskøyte som ble bygget for Redningsselskapet i 1974 ved Fjellstrand Aluminium Yachts AS. Fartøyet er oppkalt etter Odd Fellow-ordenen, som i mange år har hatt et tett forhold til Redningsselskapet og som også finansierte byggingen.

Redningsskøyta ble tatt ut av tjeneste og solgt i 2011 for å benyttes i oppdrettsnæringen. Fartøyet eies per februar 2019 av Lerow AS på Dolmøya, som har beholdt navnet «Odd Fellow II».

Rocknes-forliset 
«Odd Fellow II» var den første båten som nådde frem til MS «Rocknes» etter at den hadde kantret i Vatlestraumen utenfor Bergen 19. januar 2004. Redningsskøyta hadde på den tiden stasjon på Kleppestø utenfor Bergen, og var på vei til et oppdrag ved Flesland når MS «Rocknes» kantret. «Odd Fellow II» var på plass på få minutt, og som første fartøy på stedet fikk de berget seks av mannskapet opp fra sjøen.

RS «Odd Fellow II» og RS «Hvaler» deltok i det påfølgende utfordrende søkearbeidet. Det var 30 personer ombord i skipet. Av dem omkom 18 personer, derav én nordmann, én tysker og 16 filippinere. Som mulige årsaker til ulykken ble nevnt feilnavigering, mangelfull sjømerking, dårlig stabilitet og feil lasting.

Se også 

 Redningsselskapets redningsskøyter

Referanser

Se også 
RS «Odd Fellow»

Norske redningsskøyter
Skip bygget i Norge
Skip fra 1974
Artikler i sjøfart-prosjektet